དེ་ལ་འབུ་ཕྲའི་མེས་མོས་བུ་བཀྲབ་ལགས།ངས་ལོས་བརྗོད།དེ་ནི་དངོས་གནས་ང་ཚོའི་བློ་ལ་མི་འགྲོ་བ་ཞིག་རེད།ཕྱི་ལོ་༡༨༦༠ལོར་ལྟས་ངན་ཕཱ་སེ་ཊོར་གྱིས་ང་ཚོའི་ཁྱིམ་གཞི་སྟེ་འོ་མ་དང༌།ཕྱུར་བ།དེ་མིན་གྱིས་ཟས་རིགས་བཅས་དུས་ཚོད་ངེས་གཏན་ཞིག་གི་ནང་ཚ་པོ་བཟོས་ན།ང་ཚོ་ནུས་མེད་དུ་གཏོང་ཐུབ་པའི་ཐབས་ལམ་ཤེས་རྟོགས་བྱུང་བ་རེད།ཧེ་གདུག་རྩུབ་ཅན་གྱི་མི་གཞན་ཚོས་ཀྱང་ཐབས་ལམ་དེ་ནི་ཁྱད་དུ་འཕགས་པ་ཞིག་ཏུ་མཐོང་བ་མ་ཟད།ཁོང་ཚོས་ཐ་ན་ཟས་དུག་སེལ་ཐབས་ཀྱི་བརྒྱུད་རིམ་དེའི་མིང་ལའང་ཕཱ་་་་ཕཱ་་་་ཕཱ་་་ཕཱ་སེ་ཆོར་རི་ཛེ་ཤོན་ཞེས་ཁྱིས་བཟའ་རྒྱུ་ཁོའི་མིང་དང་འབྲེལ་ནས་བཏགས་ཡོད་འབུ་ཕྲའི་མེས་མོས་བཤད་བཞིན་བཤད་བཞིན་ཁོང་ཁྲོ་ཆེན་པོ་ལངས་པའི་དབང་གིས་ཁ་ནས་མུ་མཐུད་ཚིག་ཀྱང་ཐོན་དཀའ་བར་གྱུར།